CELEX: 62015TN0485
Language: mt
Date: 2015-08-24 00:00:00
Title: Kawża T-485/15: Rikors ippreżentat fl-24 ta’ Awwissu 2015 – Alsharghawi vs Il-Kunsill

12.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 337/41
            
         Rikors ippreżentat fl-24 ta’ Awwissu 2015 – Alsharghawi vs Il-Kunsill
   (Kawża T-485/15)
   (2015/C 337/46)
   Lingwa tal-kawża: il-Franċiż
   
      Partijiet
   
   
      Rikorrenti: Bashir Saleh Bashir Alsharghawi (Johannesburg, l-Afrika t’Isfel) (rappreżentant: É. Moutet, avukat)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni tal-Kunsill (PESK) 2015/1333, tal-31 ta’ Lulju 2015, dwar miżuri restrittivi fid-dawl tas-sitwazzjoni fil-Libja, u li tħassar id-Deċiżjoni 2011/137/PESK, u r-Regolament ta’ Implimentazzjoni tal-Kunsill (UE) 2015/1323, tal-31 ta’ Lulju 2015, li jimplimenta l-Artikolu 16(2) tar-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja;
            
         
               —
            
            
               tikkundanna lill-Kunsill għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrent jinvoka erba’ motivi.
   
               1.
            
            
               L-ewwel motiv ibbażat fuq l-inkompetenza tal-Kunsill li jniżżel lir-rikorrent fil-lista ta’ persuni suġġetti għal miżuri restrittivi, peress li ismu la huwa msemmi fir-riżoluzzjonijiet tal-Kunsill tas-Sigurtà tan-Nazzjonijiet Uniti 1970 (2011) u 1973 (2011) u lanqas fir-riżoluzzjonijiet li jemendaw 2213/2015 u 2214/2015.
            
         
               2.
            
            
               It-tieni motiv ibbażat fuq il-ksur tal-forom proċedurali sostanzjali, li jinqasam f’żewġ partijiet:
               
                           —
                        
                        
                           ksur tal-obbligu ta’ motivazzjoni;
                        
                     
                           —
                        
                        
                           ksur tad-drittijiet ta’ difiża tar-rikorrent minħabba l-assenza ta’ proċedura kontradittorja.
                        
                     
         
               3.
            
            
               It-tielet motiv ibbażat fuq ksur tar-regoli ta’ dritt fir-rigward tal-applikazzjoni tat-Trattati tal-Unjoni Ewropea, li jinqasam f’żewġ partijiet:
               
                           —
                        
                        
                           ksur tal-preżunzjoni ta’ innoċenza;
                        
                     
                           —
                        
                        
                           ksur tad-drittijiet fundamentali, sa fejn, bl-impożizzjoni tal-miżuri restrittivi fuq ir-rikorrent, il-Kunsill ippreġudika l-libertà tiegħu li jitlaq u li jiġi kif ukoll id-dritt għall-proprjetà tiegħu.
                        
                     
         
               4.
            
            
               Ir-raba’ motiv ibbażat fuq l-assenza tal-fondatezza tal-atti kkontestati, sa fejn ma hemm ebda bażi fattwali solida li ssostni r-rilevanza tagħhom.